recursal/SuperWikiNEXT-32B huggingface dataset:
**Bacary Sagna** (*vyslovuje sa* Bakary Saňa) (\* 14. február 1983, Sens, Francúzsko) je francúzsky futbalový obranca senegalského pôvodu, ktorý pôsobí v klube Manchester City a reprezentuje Francúzsko. Jeho bratranec Ibrahima Sonko hrá tiež v Premier League za Stoke City.

Auxerre
-------

Bacary je odchovancom mládežníckej akadémie AJ Auxerre, kde prešiel všetkými vekovými kategóriami až v roku 2004 prvýkrát nastúpil za seniorský tím. V roku 2005 vyhral Francúzsky Pohár a v sezóne 2006/07 bol zvolený do Tímu roka v Ligue 1 ako najlepší pravý obranca súťaže. Za Auxerre odohral aj 17 zápasov v Pohári UEFA.

Arsenal
-------

12. júla 2007 Sagna prestúpil do klubu Premier League Arsenal Londýn za nezverejnené odstupné, ale odhadovala sa suma od 6 do 8 miliónov libier. Obliekol dres s číslom 3, ktorý pred ním nosil Ashley Cole a veľký miláčik publika Nigel Winterburn. Sagna debutoval za Arsenal 19. júla 2007 v prípravnom zápase proti tureckému Genclerbirligi (3-0) v tréningovom centre Bad Waltersdorf v Rakúsku. 

Premier League si prvýkrát vyskúšal 21. augusta 2007 v domácom zápase proti Fulhamu (2-1). Sagna je preferovaný ako pravý bek, môže však hrať aj naľavo, na pozícii stopéra a aj ako stredopoliar. Bacary vytlačil z postu pravého obrancu v Arsenale Emmanuela Ebouého, pokiaľ ten zaskakoval na pravom krídle. 

23. marca 2008 strelil svoj prvý gól za The Gunners po hlavičke z rohového kopu v zápase proti Chelsea (1-2). Tento gól mal pre Bacaryho špecifický význam, keďže ho venoval svojmu bratovi, ktorý zomrel mesiac pred tým. Na konci sezóny bol vybraný do Tímu roka 2008 v Premier League zostavovanom Asociáciou Profesionálnych Futbalistov (PFA).

4. júna 2008, Sagna po prvej úspešnej sezóne podpísal nový kontrakt na ďalšie dva roky s možnosťou predĺženia zmluvy až do roku 2014. Sagna skonštatoval: *Milujem Arsenal, je to skvelý klub* a ďalej povedal: *Tréner je veľmi dobrý a v nasledujúcej sezóne budeme bojovať o všetky trofeje.*

13. Jún 2014 Sagna prestupuje do Manchester City FC za 24 miliónov libier

Francúzsko
----------

Sagna hral za francúzsku reprezentáciu do 21 rokov na Európskom šampionáte tejto vekovej kategórie v roku 2006. Celkovo za "dvadsaťjednotku" odohral 28 zápasov bez streleného gólu. Prvýkrát za A tím hral 22. augusta 2007 proti Slovensku v prípravnom zápase (1-0) v Trnave. Tréner Raymond Domenech ho nenominoval na Majstrovstvá Európy vo futbale 2008.

Referencie
----------

1. ↑   *Sagna pens Gunners deal* [online]. Sky Sports, 2008-06-04. Dostupné online. (Anglicky)

Externé odkazy
--------------

* Profil hráča na arsenal.com
* Štatistiky hráča na soccernet.com

  


| * z
* d
* u
Francúzske mužstvo – MS 2010 (skupina) |
| --- |
| 
* 1 Lloris
* 2 Sagna
* 3 Abidal
* 4 Réveillère
* 5 Gallas
* 6 Planus
* 7 Ribéry
* 8 Gourcuff
* 9 Cissé
* 10 Govou
* 11 Gignac
* 12 Henry
* 13 Evra
* 14 Toulalan
* 15 Malouda
* 16 Mandanda
* 17 Squillaci
* 18 Diarra
* 19 Diaby
* 20 Valbuena
* 21 Anelka
* 22 Clichy
* 23 Carrasso
* Tréner: Domenech

 | Francúzsko |
**Ben Wheatley** je anglický režisér a scenárista, ktorý sa venuje prevažne filmom, televíznym komediálnym seriálom a reklamám.

Životopis
---------

Wheatley sa narodil v meste Billericay v anglickom grófstve Essex.

Navštevoval školu Haverstock v severnom Londýne a práve tu počas šiesteho ročníka stretol Amy Jumpovú, ktorá je v súčasnosti jeho manželka a spoluzakladateľka blogu „Mr and Mrs Wheatley". Pár má jedného syna a žijú v Brightone.

Kariéru začínal ako animátor a režisér krátkych filmov. V medzinárodných kruhoch zažil úspech v reklamách, keď v roku 2006 získal Leva na festivale reklám v Cannes.

V roku 2009 debutoval celovečernou snímkou *Down Terrace*. Druhý celovečerný film, horor o nájomných zabijakoch *Zoznam smrti*, dokončil v roku 2010, o dva roky nato uviedol čiernu komédiu *Turisti* a v roku 2013 zatiaľ najnovší film *Pole v Anglicku*, ktorý získal Zvláštnu cenu poroty na MFF Karlove Vary 2013. Wheatley takisto obdržal cenu Rešpekt na MFF Cinematik v Piešťanoch 2013.

Filmografia
-----------

### Filmy

| Rok | Film | Práca na filme ako | Poznámky |
| --- | --- | --- | --- |
| Réžia | Scenár | Produkcia | Strih |
| 2009 | *Down Terrace* | áno | áno | áno | áno |  |
| 2011 | *Kill List* | áno | áno |  | áno |  |
| 2012 | *Turisti* | áno |  |  | áno |  |
| *The ABCs of Death* | áno |  |  | áno | Pokračovanie: *U Is for Unearthed* |
| 2013 | *Pole v Anglicku* | áno |  |  | áno |  |

### Videoklipy

* „Formaldehyde "od skupiny Editors (2013)

Referencie
----------

1. ↑  *MrandMrsWheatley*
2. ↑  AMBX
3. ↑  . Dostupné online.

Autoritné údaje: * abART: 138469
* BnF: 16658013b
* GND: 1024151352
* ISNI: 0000 0003 7575 7131
* LCCN: no2013121668
* VIAF: 252508880
* WorldCat: lccn-no2013121668
**Bengt Warne** (\* 21. január 1929, Göteborg, Švédsko – † 2006, Štokholm, Švédsko) bol architekt a výskumník. Venoval sa navrhovaniu a stavaniu domov, ktoré poskytovali ľuďom život v harmónii s prírodou.

Vyštudoval Kráľovskú Technickú Akadémiu v Štokholme. Medzi jeho významné realizácie patria Nature House v Saltsjöbaden, Švédsko (1974); rodinné domy v Indii (1986), Eko domy v Nemecku (1986), Stendsund – budova pre vodné spoločenstvá v Trose, Švédsko (1988); Eko domy v Štokholme, Švédsko(1994). Medzi jeho najvýznamnejšie architektonické diela patria Lilyn vodný dom a Nature House.

Lilyn vodný dom
---------------

Lilyn vodný dom bol postavený v rokoch 1962 – 1964 v Uttrane, Švédsku. Charakteristický je svojimi terasami a prefabrikovanými dielmi vyrobenými v lodenici. Má 250 m2, štyri spálne. Lilyn dom bol v mnohých smeroch experimentom. Pôvodný projekt bol určený pre bývanie vyššieho štandardu, no neskôr už v menšej verzii začala jeho masová výstavba z prefabrikovaných dielov. Strešné zasklené roviny merajú 8 x 4 metra a sú hermeticky uzavreté trojitým zasklením. Ťažký strešný plášť možno otvoriť a zavrieť niekoľkokrát ročne, podľa potrieb obyvateľov. Takýto druh strešného plášťa nebol nikde predtým použitý. Celý strešný systém riadia štyri hydraulické zdviháky. Pôdorys domu je koncipovaný ako antické átrium, so všetkými spálňami a obytnými miestnosťami obklopujúcimi centrálne štvorcové nádvorie s bazénom predstavujúcim srdce domu.

Nature House
------------

Nature House bol prvým eko domom postavený v Štokholme v rokoch 1974 – 1976. Jadro domu určené na bývanie je obklopené škrupinou zo skla. V medzipriestore sa nachádza zeleň. Využíva všetky možné prirodné danosti okolia. Živly ako zem, voda, vzduch a oheň sú použité v koncepte domu. Bol navrhnutý pre rodinné bývanie, ale postupne sa stal centrom pre výskum, vývoj a reálnu ukážku stavby v duchu prírodnej architektúry. Tomuto účelu slúžil až do roku 1981. Dom bol postavený z prírodných materiálov – dreva, hliny a spôsobom, ktorý rešpektuje prirodzené deje v okolitej prírode a nenarušuje ich. Navyše je celý dom poprepletaný sústavou živých rastlín, ktoré slúžia ako prirodzený vzduchový filter, čistia a obohacujú vzduch v celom dome. Dom je postavený v miernom terénnom svahu. Dažďová voda je zhromažďovaná v zásobníku a používaná na kúpanie, umývanie riadov, pranie a následne znovu využitá na zavlažovanie v záhrade. Vysoko-efektívne kachle slúžia na výhrev domu v extrémnych zimách, taktiež slnečné lúče ohrievajú vzduch a zvyškové teplo z domu je ukladané do skalného podložia pod domom. Dom má zároveň slnečné kolektory. Hlavnou ideou architekta bolo vrátiť prírode to, čo z nej bolo odobrané.

Externé odkazy
--------------

* Nature House Archivované 2009-12-03 na Wayback Machine (po anglicky)
* Water Lily House Archivované 2009-03-16 na Wayback Machine (po anglicky)
Bakopa drobnolistá (*Bacopa monnieri*)
**Bakopa drobnolistá** (lat. Bacopa monnieri) je trvalka z čeľade skorocelovité (*Plantaginaceae*). Vďaka svojej schopnosti rásť submerzne je obľúbená ako akváriová rastlina.

Opis
----

Bakopa je plazivá rastlina, ktorá sa vyskytuje v močiaroch a v blatistých pobrežiach. Listy sú pokrúhlo-kopijovité, sukulentné, protistojné. Kvety sú malé a biele, so štyrmi alebo piatimi okvetnými lístkami. 

Vyskytuje sa v močaristých oblastiach v Indii, Nepále, na Srí Lanke, v Číne, na Tchajwane a vo Vietname. Druhotne sa rozšírila aj na Floride a v iných južných štátoch USA.

Použitie
--------

### Tradičná medicína

Používa sa v ajurvédskej medicíne na liečbu epilepsie a astmy. Laboratórne pokusy na potkanoch preukázali, že extrakt z rastliny zlepšuje pamäť a schopnosti učiť sa. Štúdie na ľuďoch ukázali, že extrakt má anxiolytický a nootropický účinok. Má antioxidačné vlastnosti, znižuje oxidáciu tukov v krvnom obehu. 

### Kuchyňa

Pod menom *rau đắng* sa používa sa vo vietnamskej kuchyni.

### Akvaristika

Brahmi sa pestuje v akváriách. Využíva sa na okysličovanie vody a jej výhodou je nenáročné pestovanie. Vyhovuje je aj chladnejšia voda.

Referencie
----------

1. ↑  LOKŠOVÁ, Veronika. *Brahmi - Aké účinky má Bakopa a prečo je považovaná za nootropikum?* [online]. Zaujímavý Svet, 2021-05-10, [cit. 2021-06-16]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Bakopa drobnolistá**
* Spolupracuj na Wikidruhoch Wikidruhy ponúkajú informácie na tému **Bakopa drobnolistá**

Externé odkazy
--------------

* *Bacopa monnieri* List of Chemicals (Dr. Duke's Databases)
* Brahmi (*Bacopa monnieri*) By Pankaj Oudhia
* Bacopa by Pharmasave. Includes a number of medical references.
**Audencia**, alebo **Audencia Nantes** je európska biznis škola nachádzajúca sa v Paríži, Nantesi a Pekingu. Bola založená v roku 1900.

Charakteristika
---------------

Audencia je trojnásobne akreditovaná medzinárodnými AMBA, EQUIS a AACSB. Škola má cca 30 000 absolventov v 50 krajinách sveta, reprezentujúcich vyše 75 národností. Významnými absolventmi sú Jean Arthuis (francúzsky politik) a Thomas Cailley (filmár). Škola je partnerom *École nationale de l’aviation civile* pre dvojité štúdiá inžinierske / vedúceho.

Audencia je medzinárodne uznávanou obchodnou školou pre vzdelávanie a výskum v oblasti podnikania a manažmentu.

Študijné programy
-----------------

Audencia má svoj Master in Management program, niekoľko Masters programov v rôznych oblastiach ako napríklad marketing, financie, šport, ľudské zdroje. V portfóliu sú tak isto MBA a MEB, ktoré je podobné dennému štúdiu MBA. Audencia udeľuje aj PhD titul.

Umiestnenia v rebríčkoch
------------------------

V roku 2015 sa program Master in Management umiestnil na 24 mieste v globálnom rebríčku Financial Times.

Referencie
----------

1. ↑  Audencia: La réaccréditation EQUIS pour 5 ans renforce la triple couronne d’Audencia
2. ↑  Enac : Partenariat avec l'Ecole de Commerce de Nantes
3. ↑   *Audencia Business School, France* [online]. www.study.eu, [cit. 2022-12-16]. Dostupné online. (po anglicky)
4. ↑  AUDENCIA. *EN* [online]. www.audencia.com, [cit. 2022-12-16]. Dostupné online. (po anglicky)
5. ↑   *Audencia Business School* [online]. [Cit. 2015-12-31]. Dostupné online. Archivované 2015-12-25 z originálu.

Externé odkazy
--------------

* Oficiálna stránka
* Stránka absolventov
**Andy Wolf-Mednyánszky**, vlastným menom *Andreas (Ondrej) Wolf*, (\* 20. máj 1938, Čeklís) je slovenský stavebný inžinier a spisovateľ.

Životopis
---------

Otec Josef Wolf, sudetský Nemec, bol povolaním staviteľ. Matka Alžbeta, ktorá pochádzala zo slovenského (uhorského) rodu Mednyánsky de Medne, bola povolaním učiteľka.

V roku 1963 ukončil štúdium na stavebnej fakulte Slovenskej vysokej školy technickej v Bratislave, smer architektúra a pozemné staviteľstvo. Po promócii povinne nastúpil (vtedy platil pre absolventov vysokých škôl povinný miestenkový systém) ako stavbyvedúci na výstavbe Východoslovenských železiarní v Košiciach. Onedlho nato sa tam stal hlavným stavbyvedúcim, vedúcim hospodárskeho strediska.

V Košiciach sa zosobášil s Evou Liteckou, s ktorou mal dve dcéry, Evu a Renátu.

Neskoršie sa zamestnal ako projektant, ale po niekoľkých rokoch sa rozhodol pre emigráciu, pretože v jestvujúcom komunistickom režime nevideli s manželkou žiadne vyhliadky pre dobrú budúcnosť svojich detí. V roku 1985 emigrovali do Rakúska a odtiaľ do Nemecka. Po počiatočných neúspechoch pri hľadaní zamestnania začal pracovať ako architekt v Aschaffenburgu a neskôr vo Frankfurte nad Mohanom.

Vo Frankfurte založil v roku 1994 „Spolok priateľov Slovenska", ktorého bol zakladajúcim predsedom. V tomto spolku začal aj literárne pôsobiť jeho informačnom bulletine s názvom „Tatra".

Po odchode do dôchodku začal písať knihy, pričom hodne cestoval, lebo vo svojich knihách sa zaoberal etnografiou a kultúrnou antropológiou. Zaujímal sa o spôsob života a o históriu rôznych národov sveta s cieľom zobrať si z toho ponaučenie pre seba a pre svojich čitateľov.

Pretože meno Andreas Wolf je v Nemecku veľmi časté, pridal si k nemu meno svojich predkov a tak vznikol jeho pseudonym: Andy Wolf-Mednyánszky.

S ohľadom na novú orientáciu čitateľov na nové médiá, sa tiež Andy Wolf-Mednyánszky prispôsobil a začal tvoriť aj videofilmy, v ktorých pokračoval v započatej tematike z kultúrnej antropologie.

Dielo
-----

* *2004 - Putovanie za kameňom mudrcov – 2.500 kilometrov do Santiaga de Compostela* - [nefunkčný odkaz]
* *2006 - Veni, vidi, cognovi – Po Noeho stopách za jeho potomstvom* - [nefunkčný odkaz]
* *2007 - Šťastná Samoa – Ostrovy pokladov Južného Pacifiku* - [nefunkčný odkaz]
* *2010 - India a my – Predstavy a realita* - [nefunkčný odkaz]
* *2014 - Návrat – Metanoia brata Františka* -
* 2015 - Posledný františkán, video
* 2016 - Pustovníci proti svojej vôli, video
* 2017 - Babylon v Európe, video
* 2017 - Svet v osídlach globalizácie, video
* 2017 - Tajuplný život všehomíra, video
* 2018 - Politika a náboženstvo - protagonisti a my, video
* 2018 - Alexandria - niekdajší maják svetla a života, video

Externé odkazy
--------------

* Fotografie z ciest na internete
* YouTube kanál

Autoritné údaje: * NK ČR: jx20120124010
* SNK: 206912
* VIAF: 222815978
**Bankový prevod** je forma presunu peňažných prostriedkov medzi osobami alebo inštitúciami a ich bankovými účtami. Prevod môže byť bezhotovostný medzi dvomi účtami, alebo vložením hotovostnej čiastky na účet.

Bezhotovostný prevod
--------------------

Bankový prevod je najčastejšia forma presunu financií medzi dvoma účtami a uskutočňuje ho banka na základe príkazu klienta. Platobný (prevodný) príkaz môže byť:[1]

* priamy prevodný príkaz (príkaz na úhradu)
* trvalý prevodný príkaz
* hromadný prevodný príkaz
* príkaz na inkaso

Peňažné prostriedky musia byť z účtu príkazcu na účet príjemcu v rámci Slovenska prevedené spravidla do 2 pracovných dní, no v rámci účtov v jednej banke sa transakcia realizuje takmer okamžite. Pri cezhraničnom platobnom styku je doba prevodu spravidla do 5 pracovných dní.

Formou bezhotovostného prevodu je aj elektronický prevod prostredníctvom platobnej karty a terminálu, kde sa realizuje úhrada tovaru alebo služby priamym prevodom z účtu príkazcu (odberateľa/nákupcu) na účet príjemcu (dodávateľa/predajcu). Veľkou výhodou je rýchlosť platby, dostupnosť služby (prakticky na celom svete), možnosť okamžite disponovať s prostriedkami na účte a nulové riziko straty, resp. odcudzenia hotovosti.

Kombinovaný prevod
------------------

Kombinovaný alebo aj polohotovostný prevod sa realizuje na základe platobného príkazu spravidla v papierovej podobe na pobočke banky. Fyzická osoba tak vkladá reálne finančné prostriedky na účet príjemcu.

Dejiny
------

Prvé bankové prevody umožnil už v 19. storočí veľký rozvoj telegrafnej siete a bankovníctva. Prostredníctvom telegrafu bola odoslaná informácia o prevode financií, na základe ktorej mohla byť vyplatená hotovosť v inej pobočke prakticky okamžite po ich vložení v banke.[2]

Elektronické bankovníctvo sa vyvinulo zo služby, realizovanej prostredníctvom elektronických médií v 80. rokoch 20. storočia. Prenos informácií bol zabezpečovaný prostredníctvom terminálov, napojených na banku telefónnou linkou. Masívnemu rozšíreniu online bankovníctva napomohlo až sprístupnenie internetu pre verejnosť a domácnosti.

Proces
------

* Prvým krokom prevodu je jeho zadanie; príkazca poskytne banke identifikačné údaje, na základe ktorých je začatý prevod
* Banka príkazcu odošle banke príjemcu informácie o prevode, na základe ktorých je realizovaný prevod podľa príkazcom zadaných inštrukcií
* Po realizácii skutočného prevodu posiela banka obom stranám správu o zúčtovaní a účtuje si poplatok za transakciu

Referencie
----------

1. ↑  SBA online - slovník bankových pojmov
2. ↑  História na eioba.com (anglicky)

Pozri aj
--------

* Banka
* Bankový účet
* Šek
* American Express

Externé odkazy
--------------

* Databáza SWIFT kódov – swiftbic.com
Súradnice: 48°51′30″S 2°19′9″V﻿ / ﻿48,85833°S 2,31917°V﻿ / 48.85833; 2.31917

Bazilika svätej Klotildy
**Bazilika svätej Klotildy a Valérie** (fr. *Basilique Sainte-Clotilde-et-Sainte-Valère*) je katolícky farský kostol a bazilika minor v 7. obvode v Paríži, na námestí *Square Samuel-Rousseau*.

Dejiny
------

Kostol bol postavený v rokoch 1846 – 1857. Na stavbe sa podieľali architekti Christian Gau a po jeho smrti v roku 1853 Théodore Ballu, ktorý postavil aj kostol Najsvätejšej Trojice. Kostol bol zasvätený svätej Klotilde a svätej Valérii.

V rokoch 1859 – 1890 tu bol organistom hudobný skladateľ César Franck, tvorcom organu je Aristide Cavaillé-Coll.

V roku 1897 pri príležitosti osláv 1400. výročia prijatia krstu kráľom Chlodovikom I. ktorého druhá manželka bola svätá Klotilda, pápež Lev XIII. povýšil kostol na baziliku minor. V roku 2007 bol zriadený nový hlavný oltár.

Architektúra
------------

Neogotická stavba je charakteristická svojimi dvomi špicatými vežami s výškou 69 m. Vnútorný priestor je presvetlený. V oknách sú vitráže, obrazy namaľoval Jules Eugène Lenepveu (kaplnka Panny Márie), sochy vytvorili James Pradier, Francisque Duret a Eugène Guillaume, ktorý vytvoril sériu zo života svätej Valérie.

Bazilika poslúžila architektovi Léonovi Vautrinovi ako vzor pri vytvorení fasády katedrály Najsvätejšieho Srdca Ježišovho v Kantone.

Iné projekty
------------

Commons
* Spolupracuj na Commons Commons ponúka multimediálne súbory na tému **Bazilika svätej Klotildy**

Externé odkazy
--------------

* Dejiny baziliky Archivované 2013-03-09 na Wayback Machine

Zdroj
-----

*Tento článok je čiastočný alebo úplný preklad článku Bazilika svaté Klotyldy na českej Wikipédii.*


|  |  |
| --- | --- |
| Portal | Francúzsky portálArchitektonický portál |
**Bartini A-57** bol projekt sovietskeho strategického bombardéra, navrhnutý sovietskym konštruktérom talianskeho pôvodu Robertom Ľudvigovičom Bartinim v päťdesiatych rokoch. R.L.Bartini prezentoval v 1955 projekt, supersonického bombardéra – lietajúceho člna stredného dosahu А-55. Ako hydroplán mal mať možnosť natankovať priamo na oceáne, v bezprostrednej blízkosti pobrežia nepriateľa, z lodí alebo ponoriek. Výhodou hydroplánu bola nezávislosť od pozemných letísk. Avšak tento projek bol vyhodnotený ako nereálny a následne zamietnutý. Bartini sa však nevzdal a pracoval na zdokonalení svojho projektu spolu Koroľovom.Mimo iného hľadali optimálne aerodynamické usporiadane, toto zahŕňalo 10 modelov v rôznych konfiguráciach na testovanie v aerodynamických tuneloch a mnoho hodín strávených nad výpočtami.

Charakteristika
---------------

Projekt A-57 reprezentoval komplexný strategický systém zahŕňajúci hydroplán, schopný vzletu a pristátia na vodnej hladine a tiež na snehu a ľade (kvôli predpokladanej možnosti použitia arktických základní ), a ťažkú lietadlovú strelu RSS naprojektovanú v OKB P.V.Cybina. Lietadlo bolo projektované ako nadzvukový bezchvostový hydroplán so silne šípovitým krídlom a vysokou mierou integrácie trupu a krída. Klasický kolesový podvozok chýbal, pre pristátie na vode alebo ľade slúžili zaťahovateľné lyže. Uvažovalo sa aj o špeciálnych odhadzovateľných saniach pre pristátie na klasických pevných dráhach, ale od tohto zámeru sa upustilo. Posádku mali tvoriť traja ľudia. Celková nosná plocha mala byť 755 m2 Maximálna rýchlosť mala byť А-57 podľa výpočtov 2500 km/h, a praktický dostup (závisel na vzletovej hmotnosti) 18000-23000 m, praktický dolet 15000 km. Lietadlo malo mať vzletovú hmotnosť 250 ton. Pohon mali tvoriť buď päť TRDF NK-10B (každý s ťahom 26 000 kg) alebo (dočasné riešenie), NK-6 (každý s ťahom 22 500 kg), umiestnené vzadu medzi zvislými chvostovými plochami. Nad motormi mala byť umiestnená lietadlová strela RSS. V internej bombovnici mala byť umiestnená termonukleárna bomba 244N s hmotnosťou 3000 kg.

Koniec projektu
---------------

Komisia MAP(ministerstvo leteckého priemyslu) spolu s TsAGI(Centrálny aerodynamický inštitút), TSIAM(Centrálny inštitút pre výskum leteckých motorov), ОKB-156 (A.N.Tupoleva) a ОKB-23 (V.M.Mjasisčeva) napísali pozitívne hodnotenie na tento projekt, avšak rozhodnutím vlády bol projekt zamietnutý, mimo iného bol zastavený aj projekt vývoja lietadlovej strely RSS. Medzi rokmi 1952 až 1961 R.L.Bartini vypracoval ďalších 5 projektov nadzvukových lietadiel s konštrukciou vychádzajúcou z A-57 - А-55, А-57, R, F-57 (Р-57) a R-57AL.
Ani jeden sa nedostal do prototypového štádia.

Externé odkazy
--------------

* stručný popis na hitechwebe (po slovensky)
* popis (po anglicky)
* podrobný popis (po rusky)



|  |  |
| --- | --- |
| Portal | Portál letectvo |
Basilique du Sacré-Cœur de Bruxelles
**Basilique du Sacré-Cœur de Bruxelles** je kostol v Koekelbergu, jednej z 19 obcí Bruselského regiónu. Je najväčšou budovou postavenou v štýle Art deco a šiestym najväčším kostolom na svete. 

Bazilika bola postavená na pamiatku 75. výročia belgickej nezávislosti. Základný kameň položil kráľ Leopold II. 12. októbra 1905, dokončená však bola až v roku 1971.  
 
Stavba je vysoká 89 metrov, dlhá 167 metrov (vonkajší rozmer). Hlavná loď má 141 metrov a v najširšom mieste budova dosahuje šírku 107 metrov. Kopula má priemer 33 metrov. Kostol má celkovú kapacitu 2 000 ľudí.

Referencie
----------

1. ↑   *History of the Basilica – official website* [online]. 2008-07-07, [cit. 2009-01-10]. Dostupné online. Archivované 2009-02-12 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Basilique du Sacré-Cœur de Bruxelles**

Externé odkazy
--------------

* Oficiálna stránka
* Vitráže v bazilike

Zdroj
-----

*Tento článok je čiastočný alebo úplný preklad článku Bazilika Sacré-Cœur (Brusel) na českej Wikipédii.*

  



|  |  |
| --- | --- |
| Portal | Belgický portálArchitektonický portál |
Simulácia pracovných plôch nalepených na stenách kvádra
**Beryl** je open source softvér bežiaci na operačnom systéme Linux.

Je to správca okien a fork projektu Compiz, ktorý umožňuje rôzne efektné zobrazenia, ako napríklad zhorenie okna pri zatváraní, alebo pozeranie sa na vaše štyri plochy pomocou trojrozmerného pohľadu, alebo ohýbanie okien a následné skákanie. Okrem toho vie pracovať s priesvitnosťou a umožňuje jednoduché prepínanie medzi oknami.

Je to odpoveď na Windows Vista Aero s tým rozdielom, že má viac možností a je možné ho prevádzkovať aj na omnoho slabších počítačoch (128 MB RAM, 8 MB integrovaná grafická karta, 1,2 GHz procesor). Momentálne je v beta verzii.

Iné projekty
------------

Commons
* Spolupracuj na Commons Commons ponúka multimediálne súbory na tému **Compiz**

Galéria
-------

* Škálovaný zoznam okienŠkálovaný zoznam okien
* PlochaPlocha
* Prepínač aplikáciíPrepínač aplikácií
* PriehľadnosťPriehľadnosť
* KockaKocka
* Zoskupovanie okienZoskupovanie okien

Externé odkazy
--------------

* Beryl Project Website
* Beryl Wiki - vrátane aktualizovaných inštalačných inštrukcií
* Beryl Project announcement
**Autechre** je anglická elektronická hudobná dvojica, ktorej členmi sú Rob Brown a Sean Booth, pochádzajúci z Rochdale vo Veľkom Manchestri. Dvojica Autechre bola založená v roku 1987 a je jednou z naprominentnejších interpretov vydavateľstva Warp Records.

Dvojica je silne spájaná s IDM, avšak Booth a Brown sa rozchádzajú na tom čo sa týka jednoznačného zaradenia ich hudby. Ich hudba prešla postupným vývojom a ich prvotná tvorba má jednoznačné korene v žánroch techno, house, electro a hip-hop. Ich novšie albumy sú považované za experimentálne v ich charaktere, predstavujúc zložité rytmické vzory a tlmené melódie.

Diskografia
-----------

*Bližšie informácie v hlavnom článku: Diskografia Autechre*
**štúdiové albumy**

* *Incunabula* (1993)
* *Amber* (1994)
* *Tri Repetae* (1995)
* *Chiastic Slide* (1997)
* *LP5* (1998)
* *Confield* (2001)
* *Draft 7.30* (2003)
* *Untilted* (2005)
* *Quaristice* (2008)
* *Oversteps* (2010)
* *Exai* (2013)

Referencie
----------

1. ↑   *Autechre* [online]. Barcode, [cit. 2014-08-26]. Dostupné online. Archivované 2010-04-05 z originálu.
2. ↑  Drew Daniel interview, November 2005 Archivované 2006-07-16 na Wayback Machine—*Pitchfork Media*

Zdroj
-----

*Tento článok je čiastočný alebo úplný preklad článku Autechre na anglickej Wikipédii.*
**AvaTrade** je írska burzová brokerská spoločnosť. Spoločnosť ponúka obchodovanie na mnohých trhoch vrátane mien, komodít, akciových indexov, akcií, fondov obchodovaných na burze, opcií, kryptomien a dlhopisov prostredníctvom svojich obchodných platforiem a mobilných aplikácií. Spoločnosť má sídlo v Dubline a má správcovskú spoločnosť na Britských Panenských ostrovoch. AvaTrade má tiež pobočky v Tokiu, Miláne, Paríži, Sydney, Šanghaji a Ulanbátare.

História
--------

Spoločnosť AvaTrade založili v roku 2006 Emanuel Kronitz, Negev Nozatzky a Clal Finance Ltd. Založili ako Ava FX.

V marci 2011 spoločnosť získala klientov brokera eForex mimo USA. V júni 2011 spoločnosť získala klientov a klientsky tovar mimo Európskej únie od spoločnosti Finotec Trading UK Limited.

V roku 2013 zmenil AvaFX názov na AvaTrade.

Operácie
--------

Spoločnosť AvaTrade ponúka spotové obchodovanie predovšetkým prostredníctvom MetaTrader 4 (MT4) a vlastného softvéru AvaTrader.

V auguste 2013 predstavil AvaTrade obchodovanie bitcoinami s CFD na platformách AvaTrader a MT4.

### Regulácia

Spoločnosť AvaTrade je v EÚ regulovaná Írskou centrálnou bankou, v Austrálii Austrálskou komisiou pre cenné papiere a investície, v Japonsku agentúrou Financial Services Agency, Japan Financial Futures Association a Japan Commodity Futures Association a na Britských Panenských ostrovoch Komisiou pre finančné služby BVI. Spoločnosť ponúka svoje služby burzovým obchodníkom z rôznych krajín, okrem USA, Nového Zélandu a Belgicka.

Kritika
-------

V apríli 2018 vydala Saskatchewanská spotrebiteľská a finančná správa varovanie spoločnosti za používanie neregistrovanej online platformy.

Referencie
----------

1. ↑   *AvaTrade Review* [online]. financebrokerage.com, [cit. 2021-10-10]. Dostupné online.
2. ↑   *AvaTrade Review 2021* [online]. comparebrokers.co, [cit. 2021-10-10]. Dostupné online.
3. ↑   *AvaTrade receives BVI FSC regulatory license* [online]. leaprate.com, [cit. 2021-10-10]. Dostupné online.
4. ↑   *Clal Finance sells remaining stake in forex unit AVA* [online]. globes.co.il, [cit. 2021-10-10]. Dostupné online.
5. ↑   *eForex transfers clients to AvaFX* [online]. financemagnates.com, [cit. 2021-10-10]. Dostupné online.
6. ↑   *AvaFX acquires clients from Finotec* [online]. leaprate.com, [cit. 2021-10-10]. Dostupné online.
7. ↑   *AVATrade Broker Review* [online]. forextrading.company, [cit. 2021-10-10]. Dostupné online.
8. ↑   *AvaTrade Review* [online]. publicfinanceinternational.org, [cit. 2021-10-10]. Dostupné online.
9. ↑   *AvaTrade* [online]. brokerguide.com, [cit. 2021-10-10]. Dostupné online.
10. ↑   *Do Not Give Ava Trade Your Money* [online]. saskatchewan.ca, [cit. 2021-10-10]. Dostupné online.

Zdroj
-----

*Tento článok je čiastočný alebo úplný preklad článku AvaTrade na španielskej Wikipédii.*
**Average directional index** (skr. **ADX**) patrí medzi indikátory technickej analýzy. Jeho tvorcom je Welles Wilder. 

Tento indikátor patrí medzi oscilátory a slúži na určenie sily trendu v analyzovanom trhu. Jeho hodnoty sa pohybujú medzi 0 a 100. Ak je hodnota nižšia ako 20, znamená to, že ide o slabo trendujúci trh, ak je hodnota nad 40, znamená to, že trh je veľmi silne trendujúci. Vysoké hodnoty indikátora nad 60 bodov sú však veľmi zriedkavé. 

Je dôležité si uvedomiť, že rastúce hodnoty tohto indikátora neznamenajú, že ide o silnejúci rastúci trend, znamenajú len, že ide o silnejúci trend všeobecne. Ten môže byť ako rastúci, tak i klesajúci.

Samotný indikátor je zložený z dvoch ďalších indikátorov – **Positive directional indicator** (skr. **+DI**) a **Negative directional indicator** (skr. **–DI**). Tieto indikátory už poukazujú na silu samotných trendov: +DI vyjadruje silu rastúceho trendu a –DI vyjadruje analogicky silu klesajúceho trendu. Ich kumuláciou dostávame indikátor DX, a po vyhladení kĺzavým priemerom konečné ADX.

Použitie indikátora
-------------------

Ak hodnoty indikátora ADX prekročia hodnotu 20 smerom nahor, ide pravdepodobne o začiatok nového trendu – sila trendu (či už rastúceho alebo klesajúceho) začína rásť. 

Ak hodnoty indikátora klesnú pod 40, ide pravdepodobne o koniec trendu – sila trendu začína slabnúť. 

Pre rozhodnutie, či vstúpiť do krátkej alebo dlhej pozície je možné používať spomínané súčasti ADX - indikátory +DI a –DI. 

Základné použitie: Pre rastúci trh je charakteristické, že +DI rastie a –DI klesá, pre klesajúci trh je naopak typické, že rastie hodnota –DI a klesá hodnota +DI. Ak teda +DI vzrastie nad –DI smerom nahor, znamená to, že prevahu získavajú býci a ide o rastúci trh (vstup do dlhej pozície). Ak –DI vzrastie nad hodnotu +DI, prevahu získavajú medvedi a ide o klesajúci trh (vstup do krátkej pozície). 

Obchodníci sa vyhýbajú trhom, kde sa +DI a –DI pohybujú paralelne vedľa seba, bez výraznejšieho náznaku vzrastu ktoréhokoľvek z nich dvoch. Vtedy sa trh pravdepodobne nachádza v tzv. chope a pohybuje sa do strany, bez prevládajúceho trendu.

Externé odkazy
--------------

* ADX - Average Directional Index na eTrading.sk[nefunkčný odkaz]
Súradnice: 32°04′28″S 34°47′31″V﻿ / ﻿32,0743222°S 34,7920806°V﻿ / 32.0743222; 34.7920806

Azrieli Center
**Azrieli Center** (doslova *Azrieliho centrum*) je komplex mrakodrapov v Tel Avive v Izraeli, nachádzajúci sa vo východnej časti mesta pri ajalonskej diaľnici.

Pozostáva z troch stavieb, z ktorých každá má iný geometrický pôdorys – štvorcový, trojuholníkový a kruhový. Najvyššia z veží je kruhová veža so 186 metrami a 49 podlažiami, ktorá je najvyššou budovou Tel Avivu a druhou najväčšou budovou v Izraeli (po Moše Aviv Tower). Okrem toho sa v komplexe nachádzajú tri zahraničné veľvyslanectvá, osem kín a 3 500 parkovacích miest.

Developerom a majiteľom centra je David Azri'eli, po ktorom je centrum pomenované, respektíve jeho firma Azrieli Group. Celkové náklady na výstavbu dosiahli 350 miliónov dolárov.

Referencie
----------

1. ↑  Azrieli Towers, telavivinf.com

Externé odkazy
--------------

* Google, galérie 3D objektov - Azrieli Center Archivované 2020-05-30 na Wayback Machine

Zdroj
-----

*Tento článok je čiastočný alebo úplný preklad článku Azrieli Center na českej Wikipédii.*
**Azores Airlines**, predtým známe ako **SATA International**, (*SATA Internacional - Sociedade Açoriana de Transportes Aéreos)* je portugalský letecký dopravca s hlavným sídlom v São Sebastião, Ponta Delgada, Azory, Portugalsko. Je dcérskou spoločnosťou SATA Air Açores.

História
--------

Centrála Azores Airlines
Letecká spoločnosť bola založená v decembri 1990 pod názvom OceanAir a v roku 1991 získala oprávnenie vykonávať nepravidelnú leteckú dopravu. SATA Air Açores sa stala majoritným akcionárom v roku 1994, neskôr jediným vlastníkom. 20. februára 1998 bola premenovaná na SATA International a lietať začala 8. apríla 1998. SATA vlastní dvoch tour-operátorov v Severnej Amerike: SATA Express v Kanade a Azores Express v Spojených štátoch. SATA získala plánované lety z Ponta Delgada do Lisabonu, Madeiry a Porta vo verejnej súťaži.

V januári 2015 letecká spoločnosť oznámila strategické plány na zníženie výdajov zo 179 na 40 miliónov € do roku 2020, zmenšením svojej flotily a počtu zamestnancov. V rámci plánu by sa mali tiež premenovať na Azores Airlines.

Destinácie
----------

Azores Airlines prevádzkujú pravidelné lety na Madeiru, do Portugalska ale aj iných destinácií v Európe a Severnej Amerike, vrátane charterových letov. Domáce destinácie sú pokryté jej materskou spoločnosťou, SATA Air Açores.

Flotila
-------

Od júla 2015 letka SATA International  pozostáva z nasledujúcich lietadiel:

**Flotila Azores Airlines**| Typ lietadla  | Počet | Objednávky | Počet cestujúcich | Poznámky  |
| --- | --- | --- | --- | --- |
| B | E | Celkovo |
| Airbus A310-300 | 3 | — | 18 | 204 | 222 | budú nahradené Airbusmi A330 |
| Airbus A320-200 | 3 | — | 12 | 149 | 161 |
| Airbus A330-200 | 1 | 18 | 258 | 282 | 2 neaktívne |
| **Celkovo** | **9** |

* SATA International Airbus A310-300SATA International Airbus A310-300
* SATA International Airbus A320-200SATA International Airbus A320-200

Referencie
----------

1. ↑  "The Atlantic and You" (Company Brochure) (Archive).
2. ↑  "Press Kit 2010."
3. ↑  SATA Internacional to restructure, rebrand as Azores Airlines. airtraveller.org, from 15 January 2015
4. ↑   *SATA Internacional on ch-aviation* [online]. ch-aviation, [cit. 2020-01-06]. Dostupné online. (po anglicky)
**Baker** je najsevernejšie položená sopka Kaskádových vrchov v štáte Washington. Tento andezitový stratovulkán je po Rainieri druhá najzaľadnenejšia sopka Kaskádových vrchov.

Vek hornín je relatívne mladý, menej než 30 000 rokov, ale vulkán leží na erodovaných zvyškoch staršej sopky Butters, ktorá bola aktívna pred približne 500 až 300 tisíc rokmi.

Na rozdiel od sopky Saint Helens boli jeho erupcie pokojnejšie. Prvá zaznamenaná erupcia (od španielskej expedície) pochádza z roku 1792. V 19. storočí osadníci v okolí pozorovali niekoľko menších freatických erupcií. Od roku 1880 sopka nejaví žiadnu aktivitu, aj keď pozorovania z posledných rokov naznačujú možnosť erupcie - pokles hladiny rovnomenného jazera Baker, zvýšenie aktivity fumarol v kráteri Sherman od roku 1975, ale presnejšie dôkazy o výstupe magmy z magmatického kozuba nie sú.

Vďaka zaľadneniu je Baker populárnym miestom vyznávačov zimných športov až do začiatku letných mesiacov. Časť územia sopky leží v prírodnej rezervácii Mount Baker Wilderness.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Baker**.

Externé odkazy
--------------

* www.volcano.si.edu - stratovulkán Baker na Global Volcanism Program (po anglicky)
Svetové dedičstvo UNESCOSvetové dedičstvo UNESCO

Bauhaus múzeum v Tel Avive
**Biele Mesto** (hebr. העיר הלבנה‎ – ha-Ir ha-Levana) je oblasť v Tel Avive, v ktorej sa nachádzajú mnohé vynikajúce stavby v tzv. *medzinárodnom slohu*, ktorého nápadným znakom je najmä použitie bielej farby.

V roku 2003 bolo zapísané ako pamiatka na zoznam svetového dedičstva UNESCO.

Biele Mesto je unikátna mestská štruktúra obrovského historického významu - v Meste sa nachádza okolo 4 000 budov, ktoré boli postavené v medzinárodnom slohu. Veľkú časť budov postavili v 30. a 40. rokoch 20. storočia židovskí architekti, ktorí prišli z Nemecka. Časť z nich bola žiakmi školy Bauhaus, alebo ňou boli ovplyvnení.

Charakteristika
---------------

Tel Aviv bol založený v roku 1909 podľa moderných plánov a idey záhradného mesta. Dizajn mesta vytvoril na konci 20. rokov 20. storočia projektant škótskych miest Patrick Geddes.

Meno "Biele Mesto" pramení najmä z toho, že väčšina budov v tejto časti mesta je natretá bielou farbou. Budovy sú ďalej typické najmä tým, že ich funkčnosť je preferovaná pred dekoratívnosťou a ornamentálnosťou. Domy boli projektované ako obydlia, sú preto obklopené vegetáciou a vzhľad domov je prostý. Asymetria domov tiež vychádza z praktického poslania budov.

Galéria
-------

* Bejt RekanattiBejt Rekanatti
* Ulica HaJarkonUlica HaJarkon
* Rothschildov bulvárRothschildov bulvár
* Tlačiareň deníka Ha'arecTlačiareň deníka Ha'arec

Pozri aj
--------

* Tel Aviv
* Bauhaus (výtvarná škola)

Iné projekty
------------

Commons
* Spolupracuj na Commons Commons ponúka multimediálne súbory na tému **Biele Mesto**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Bílé Město na českej Wikipédii.*

  


| * z
* d
* u
Pamiatky v Izraeli a východnom Jeruzaleme na zozname svetového dedičstva UNESCO |
| --- |
| 
* Masada
* Akko
* Biele Mesto v Tel Avive
* Biblické tely
	+ Megido
	+ Tel Chacor
	+ Tel Beer Ševa
* Kadidlová cesta – púštne mestá v Negeve
* Jeruzalemské Staré Mesto a jeho hradby
* Bahájske svätyne a záhrady v Haife a Akku
* Archeologické náleziska v pohorí Karmel
	+ Nachal Mearot a jaskyňa vo Wádí el-Mughara
* Jaskyne Bejt Guvrin a Maresha
* Nekropolis Bejt Še'arim

 | Izrael |
Hracia sada pre Backgammon
**Backgammon** (pôv. z angl. nem. *Wurfzabel*, čes. *Vrhcáby*) je stará dosková hra pre dvoch hráčov, v ktorej hrá dôležitú úlohu aj náhoda, ako aj schopnosti hráčov. Na hru je potrebné mať hraciu plochu, 15 kameňov pre každého hráča odlíšené farbou, je možné použiť napríklad kamene hry Go alebo Dámy, dve klasické šesťstenné hracie kocky, napríklad z hry Človeče nehnevaj sa a obyčajne aj zvláštnu stávkovú kocku.

Je to jedna z najstarších známych stolných hier, predpokladá sa, že sa hrala už v starovekom Egypte, hrali ju Sumeri, obyvatelia Mezopotámie či Peržania.

Pravidlá hry
------------

Cieľom hry Backgammon je preniesť všetkých svojich 15 kameňov po vyznačenej dráhe najprv do vlastnej „ohradky" a potom ich odstrániť z hracej plochy. Hráči sa striedajú, na začiatku každého ťahu hodí hráč oboma kockami a podľa výsledku hodu posunie niektorý svoj kameň (alebo kamene) o príslušný počet políčok smerom k ich cieľu. Na každom poli môže byť ľubovoľný počet kameňov jedného hráča (aj všetkých 15 na jednom poli). Ak však hráč ukončí ťah kameňom na poli, kde je jeden súperov kameň, „vyhodí" ho, t. j. vráti ho až na začiatok jeho cesty, na tzv. bar. Na pole, na ktorom je viac ako jeden súperov kameň, sa ťahať nemôže. Kamene protihráčov sa pohybujú v navzájom protichodných smeroch. Keď má hráč všetky svoje kamene v poslednej časti hracej plochy, môže s nimi ťahať i mimo plochu, čím ich odstraňuje z hry. Hráč, ktorému sa podarí takto odstrániť všetky kamene, je víťazom.

Počítačové programy
-------------------

Existuje mnoho počítačových programov, ktoré umožňujú hrať dvom ľuďom proti sebe (či už priamo na jednom počítači, alebo prostredníctvom Internetu), no takisto môžu hráči hrať proti počítačovému protivníkovi. Medzi najznámejšie (a najuznávanejšie) patrí napr. slobodný software GNU Backgammon.

Keďže v hre backgammon hrajú dôležitú úlohu hracie kocky, nie je možné použiť klasické algoritmy, známe napríklad z programov hrajúcich šach. Najčastejším riešením počítačového protivníka je preto využitie umelých neurónových sietí.

Iné projekty
------------

Commons
* Spolupracuj na Commons Commons ponúka multimediálne súbory na tému **Backgammon**

Externé odkazy
--------------

* Anglické stránky venované hre Backgammon
* Domáca stránka GNU Backgammonu
* Backgammon Online
* Backgammon Online na Yahoo[nefunkčný odkaz]
Súradnice: 46°10′00″S 74°20′00″V﻿ / ﻿46,1667°S 74,3333°V﻿ / 46.1667; 74.3333

Balchašské jazero
**Balchašské jazero** (kaz. Балқаш Көлі - Balkaš Köli) je jazero v Kazachstane a jedno z najväčších v Ázii (podľa rozlohy 16. najväčšie na svete). Nachádza sa na juhovýchode Kazachstanu v bezodtokovej oblasti. Jazero napĺňa sedem väčších riek. Najväčšie sú Ili, Karatal a Aqsu.

Jazero má rozlohu 16 400 km², ale rovnako ako Aralské jazero sa zmenšuje. Dôvodom je využívanie vody na zavlažovanie, priemysel a vodohospodárstvo. Jazero je rozdelené úzkym prielivom na dve časti. Západná časť obsahuje sladkú vodu ale východná časť je slaná. Východná časť je približne 1,7 krát hlbšia ako západná časť. Najväčšie mesto v okolí sa nazýva rovnako, Balchaš a má približne 66 000 obyvateľov. Medzi najväčšie priemyselné aktivity v oblasti patrí ťažba (meď), spracovanie rudy a rybolov.

Objem jazera je 106 km³ s priemernou hĺbkou 5,8 a najväčšou 25,6 m. Jeho povodie má rozlohu 413 000 km².

Referencie
----------

1. ↑  R.W. MCCOLL, PH.D.. *Encyclopedia of World Geography*. New York : Facts On File, Inc. 2005. ISBN 978-0-8160-7229-3. S. 1182.  s. 73
2. 1 2   *LAKE BALKHASH* [online]. International Lake Environment Committee, [cit. 2011-08-20]. Dostupné online. Archivované 2011-07-16 z originálu.
3. ↑  ZEKTSER, Igor S.; EVERETT, Lorne G.. *Groundwater and the Environment: Applications for the Global Community*. [s.l.] : CRC Press, 2000. ISBN 1566703832.  s. 76
4. ↑   Encyclopedia Britannica, [cit. 2011-08-20]. [Lake Balkhash Dostupné online.]
5. ↑  SHAHGEDANOVA, Maria. *The Physical Geography of Northern Eurasia*. [s.l.] : Oxford University Press, 2002. ISBN 0198233841.  s. 140 – 141

Iné projekty
------------

Commons
* Spolupracuj na Commons Commons ponúka multimediálne súbory na tému **Balchašské jazero**
Ball Chair
**Ball Chair** (slovensky guľatá stolička) bol návrh stoličky od fínskeho dizajnéra Eera Aarnia z roku 1966.

Návrh
-----

Ball Chair alebo Globe Chair, ako sa tiež niekedy nazýva, bola navrhnutá s použitím najjednoduchšej geometrickej formy – gule. Eero Aarnio odrezaním časti gule a jej zafixovaním v jednom pevnom bode, dospel k pozoruhodnému výsledku: podarilo sa mu vytvoriť stoličku pomerne nekonvenčného tvaru.

Stolička Ball Chair podľa jej autora predstavuje „priestor v priestore" s útulnou a tichou atmosférou, ktorá dáva človeku akýsi súkromný priestor na odpočinok, či telefonovanie. Vďaka možnosti otáčania okolo vlastnej osi sa výhľad von môže meniť a tým nevylučuje človeka z okolitého prostredia. Naopak, vzniká tu symbióza medzi priestorom v stoličke a priestorom okolitého sveta.

Múzeum Vitra Design poznamenáva v brožúre o stoličke „Ball chair": "Je to niečo medzi kusom nábytku a kusom architektúry a zároveň stelesňuje mobilitu a stabilitu." Miniatúru tejto stoličky možno nájsť v obchode „Vitra design museum".

Po presťahovaní do svojho prvého domu chýbala Eerovi Aarniovi dostatočne veľká stolička. Rozhodol sa preto jednu vytvoriť podľa vlastných predstáv. Bolo to v čase, keď pracoval ako dizajnér na voľnej nohe, v roku 1962.

Výroba prototypu
----------------

Po niekoľkých pokusoch si Aarnio uvedomil, že tvar stoličky sa tak zjednodušil, že sa začal pozoruhodne podobať na guľu. Keďže jeho cieľom sa stalo vytvorenie gule, nesmel zabudnúť na to, že kreslo musí byť možné preniesť cez dvere. Prvý prototyp novej stoličky vytvoril sám pomocou vnútornej a vonkajšej formy, ktoré vyplnil lepenkou, pokryl mokrým papierom a nakoniec zalaminoval sklenenými vláknami. Potom vložil čalúnenie a primontoval nohu. Nakoniec nainštaloval na vnútornú stenu červený telefón. Už chýbalo len pomenovanie a vďaka jej špecifickému tvaru – gule, zrodil sa názov Ball Chair. Takto vznikla jedna z najpozoruhodnejších stoličiek v histórii nábytku 20. storočia. Táto prvá ručne vyrobená stolička ešte stále stojí v Aarniovom dome.

Pri návšteve u Eera si tento prototyp všimli dvaja mladí manažéri z firmy Asko. Zaujal ich natoľko, že sa rozhodli pokúsiť sa o jeho komerčnú výrobu. Trvalo však nakoniec ešte niekoľko rokov, kým sa stolička dostala do výroby. V roku 1966 bola stolička Ball chair predstavená na medzinárodnom veľtrhu nábytku v Kolíne nad Rýnom, kde sa stala senzáciou veľtrhu. Znamenalo to medzinárodný úspech pre jej autora a základ pre celú líniu návrhov interiérových doplnkov zo sklenených vlákien.

Externé odkazy
--------------

* Ball Chair na stránke Eera Aarnia Archivované 2008-12-30 na Wayback Machine
O rovnomennom obvode pozri *Angoulême (obvod).*
Súradnice: 45°38′58″S 0°9′34″V﻿ / ﻿45,64944°S 0,15944°V﻿ / 45.64944; 0.15944

**Angoulême** je mesto na juhu Francúzska v departemente Charente a regióne Nové Akvitánsko. Má 43 000 obyvateľov. Historické, veľmi staré mesto je nositeľom ocenenia *Ville d'art et d'histoire* (Mesto umenia a dejín).

Poloha
------

Mesto má rozlohu 21,85 km². Najvyšší bod je položený 130 m n. m. a najnižší bod 25 m n. m.

Dejiny
------

Katedrála v Angouleme
Na mieste rímskej osady Ecolisma (alebo Iculisma) stojace mesto *Angoulesme*, od roku 379 sídlo biskupa, má pohnutú históriu. V roku 507 ho získal franský kráľ Chlodovik I. po porážke Vizigótov a v 9. storočí ho zničili Normani. 

V stredoveku bol hlavným mestom grófstva Angoulême a hlavnou križovatkou Svätojakubskej cesty do Santiaga de Compostela v Španielsku. Angoulême dostal mestské práva v roku 1204 od anglického kráľa Jána Bezzemka. Mierom z Brétigny (1360) bolo mesto i grófstvo odstúpené Anglicku, ale už v roku 1373 ho francúzsky kráľ Karol V. dobyl naspäť. Počas francúzskych náboženských vojen bolo mesto silne poškodené, najmä po dobytí hugenotskými oddielmi pod velením de Colignyho.

Obyvateľstvo
------------

Počet obyvateľov je 41 776 (2011).

Nasledujúci graf zobrazuje vývoj počtu obyvateľov.

Partnerské mestá
----------------

* Spojené kráľovstvo  Bury, Spojené kráľovstvo
* Rusko  Gelendžik, Rusko
* Nemecko  Hildesheim, Nemecko
* USA  Hoffman Estates, Illinois, USA
* Kanada  Chicoutimi, Kanada
* Mali  Ségou, Mali
* Rumunsko  Turda, Rumunsko
* Španielsko  Vitoria-Gasteiz, Španielsko

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Charente
* Zoznam miest vo Francúzsku

Iné projekty
------------

Commons
* Spolupracuj na Commons Commons ponúka multimediálne súbory na tému **Angoulême**

Externé odkazy
--------------

* Oficiálne stránky mesta

Zdroj
-----

*Tento článok je čiastočný alebo úplný preklad článku Angoulême na českej Wikipédii.*


|  |  |
| --- | --- |
| Portal | Francúzsky portál |
Mobilný žeriav TEREX DEMAG AC-500-2 na výstavisku Bauma 2007
Dumper Liebherr TI 274 na výstavisku Bauma 2007
**Bauma** (*Medzinárodný veľtrh stavebných strojov, banských strojov, konštrukčných vozidiel a konštrukčného materiálu*) je veľtrh konajúci sa každé tri roky v Mníchove v Nemecku. Počas siedmich dní veľtrhu sú vystavené predovšetkým stavebné vozidlá. S plochou 555 000 m² je najväčším veľtrhom na svete. Počas 29. veľtrhu v dňoch od 19. apríla do 25. apríla 2010 prišlo 3 150 vystavovateľov a viac ako 415 000 návštevníkov z viac ako 200 krajín.

Referencie
----------

1. ↑   *Európsky technologický inštitút, zhrnutie veľtrhu BAUMA '10* [online]. [Cit. 2011-09-29]. Dostupné online. Archivované 2011-01-19 z originálu.
2. ↑  Claudia Stadler. *bauma 2010 marks a turnaround for the industry* [online]. Bauma, 25. apríl 2010, [cit. 2011-09-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Bauma**

Externé odkazy
--------------

* bauma Oficiálna webstránka
* Galéria obrázkov veľtrhu Bauma 2010 Archivované 2010-04-21 na Wayback Machine
Súradnice: 37°35′53″S 140°04′32″V﻿ / ﻿37,59806°S 140,07556°V﻿ / 37.59806; 140.07556

**Bandai** alebo **Bandaisan** je názov v súčasnosti neaktívneho stratovulkanického komplexu, nachádzajúceho sa v centrálnej časti ostrova Honšú, na severnom pobreží jazera Inawaširo. Komplex je tvorený niekoľkými prekrývajúcimi sa stratovulkánmi prevažne andezitového zloženia. Najvyšší z nich je *O-Bandai*, ktorý leží v staršej kaldere podkovovitého tvaru, ktorá vznikla pri plínijskej erupcii pred cca 40 000 rokmi. V rámci vulkanizmu komplexu prevládajú freatické erupcie, posledný výlev magmy nastal pred 25 000 rokmi. Za minulých 5 000 rokov sa odohrali štyri väčšie freatické explózie, posledná v roku 1888, keď došlo k deštrukcii stien vulkánu *Ko-Bandai*.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Bandai**.

Externé odkazy
--------------

* www.volcano.si.edu Archivované 2007-07-13 na Wayback Machine - stratovulkán Bandai na Global Volcanism Program (po anglicky)